ആശാന് അടുപ്പിലും ആകാം: കോവിഡ് മാനദണ്ഡങ്ങള് ലംഘിച്ച് കുളത്തില് പോലീസുകാരുടെ നീരാട്ട്, വീഡിയോ പുറത്ത് പാലക്കാട്: കോവിഡ് മാനദണ്ഡങ്ങള് വിലയ്ക്കെടുക്കാതെ നീന്തല് കുളത്തില് പോലീസുകാരുടെ പരിശീലനം. നീന്തല്ക്കുളങ്ങള് തുറക്കാന് പാടില്ലെന്ന മുഖ്യമന്ത്രി പിണറായി വിജയന്റെ മുന്നറിയിപ്പ് ഉണ്ടായിട്ടും മലമ്ബുഴയില് പൊലീസ് വാഹനത്തിലെത്തിയ ട്രെയിനികള് മണിക്കൂറുകളോളം പരിശീലനം നടത്തിയതായി റിപ്പോര്ട്ടുകള്. പോലീസുകാരുടെ നീന്തല്ക്കുളത്തിലെ ദൃശ്യങ്ങള് ഒരു സ്വകാര്യ ചാനലിലൂടെ പ്രചരിച്ചതോടെയാണ് സംഭവം ചര്ച്ചയായത്. പാലക്കാട് മലമ്ബുഴയിലെ നീന്തല്ക്കുളത്തില് രണ്ട് ദിവസങ്ങളിലായി നടക്കുന്ന പോലീസുകാരുടെ നീന്തലിന്റെ ദൃശ്യങ്ങള് ഒരു സ്വകാര്യ ചാനല് പുറത്തുവിട്ടിരുന്നു. ഇതോടെ കടുത്ത വിമര്ശനങ്ങളുമായി ജനങ്ങള് രംഗത്തെത്തിയിട്ടുണ്ട്. എന്നാല് ദുരന്തനിവാരണ സേനയുടെ പ്രത്യേക അനുമതിയുണ്ടെന്ന് കാണിച്ചാണ് പൊലീസ് പരിശീലനം തുടങ്ങിയതെന്ന് വിശദീകരണം നല്കിയിരുന്നു. എല്ലാ മനുഷ്യരും നിബന്ധനകള്ക്ക് വിധേയമാകുമ്ബോള് എന്ത് കാരണം പറഞ്ഞ് പോലീസുകാര് മാത്രം ഇത്തരത്തില് അനുമതി നേടി എന്ന് വ്യക്തമല്ല. കല്ലേക്കാട് എ.ആര് ക്യാമ്ബില് നിന്നാണ് പൊലീസുകാരുമായി വാഹനം മലമ്ബുഴയിലെത്തിയത്. സാധാരണക്കാരായ ജനങ്ങള്ക്ക് അനാവശ്യമായിപ്പോലും പിഴയിടുന്ന പോലീസ് ഇത്തരത്തില് ഒരു നടപടി സ്വീകരിച്ചതില് കടുത്ത വിമര്ശനങ്ങളാണ് ജനങ്ങളില് നിന്ന് ഉയര്ന്നു കേള്ക്കുന്നത്.